Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 138

5. évfolyam Fejlesztendő készségek, képességek, attitűdök Az alapvető táncos, bábos és drámai kifejezés. Az improvizációs készség fejlődése a mozgás, a tánc eszközrendszerével. Az egyensúly, a ritmus és a térérzékelés. Az elemző, a kommunikációs képesség. Önkifejezés és játékbátorság. Alkalmazkodóképesség. Az együttes szereplés élményének átélése, a szorongásmentes, felszabadult szereplés örömének elérése. Témakör Tartalom A hagyomány játékai Térformák kialakítása járással, futással, ritmusképzés, egyszerű táncos mozgáselemek, lépések, szökkenések. Tárgyjátékok, improvizáció, kiolvasók, párválasztók, párcserélők, vonulós, kapuzós játékok, énekek. Csukott szemes hely- és helyzetérzékelő játékok. Énekes-táncos játékok Egyszerű kar- és lábmozgások, lépés, dobbantás, taps. Egy-egy eszközös tánc alaplépései szabad előadásban, ugrós, karikázó, szatmári csárdás. A tartás változásainak követése, a lassítás-gyorsítás pontos átvétele. Drámajátékok Érzékelő, ritmus- és fantáziagyakorlatok. Rövid mesék, versek önálló elmondása. Életjáték, dramatikus improvizáció szerepcserével. Telefon-, rádióbeszélgetés, interjú. Dramatikus improvizációk tanári irányítással — síkbábok, árnyjátékok alkalmazásával. Ünnepi szertartások játékai Az évszakhoz kötődő ünnepkör játékai, ünnepi köszöntőszövegek. Az esztendő jeles napjaihoz kapcsolódó szertartások, játékok: betlehemezés, regölés, farsang, húsvét, pünkösd. Tevékenységek Táncos mozgáselemek, lépések, szökkenések utánzása, előadása csoporttársaival. Játékos gyakorlatok kiolvasókra, párválasztókra, párcserélőkre, hely- és helyzetérzékelő játékokra. Az olvasott, a tanult mese, vers elmondása. Dramatikus improvizációk a tanár által megadott vagy a tanuló által választott történet alapján. Önmaga problémájának, történéseinek előadása — önkéntes vállalás alapján. Síkbáb készítése, mozgatása, kellékkészítés. Az ünnepkör játékainak, szertartásainak megtanulása, előadása a csoporttal — a felnőtt segítségével. Követelmény — Tudjon néhány játékot dallal, mondókával. — Legyen képes egyszerű táncos mozgáselemeket utánozni. — Tudja bemutatni mondókák ritmusát egyenletes járással, tapsolással, dobogással. — Ismerje a tanult táncok megnevezését, egy-egy alaplépést szabad előadásban mutasson be. — Legyen aktív a drámajátékokban, elemző beszélgetésekben. — Tudjon rövid mesét, verset önállóan elmondani és társa előadását figyelemmel kísérni. — Vegyen részt a népszokásokat megjelenítő játékokban. Tanuljon meg egy-két köszöntőt. — Legyen képes együttműködni társaival a bábjátékokban, az improvizációkban. 2000/135/II. szám

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes